b'\n_START_ARTICLE_\nJames Prescott Joule\n_START_SECTION_\n\xc5\xbdivljenje in delo\n_START_PARAGRAPH_\nJoule je raziskoval naravo toplote in odkril njeno povezavo z mehanskim delom (glej energija). To je vodilo do teorije ohranitve energije (prvi zakon termodinamike). Enota SI za delo joule se imenuje po njem. Delal je z lordom Kelvinom pri razvoju absolutne temperaturne lestvice, opazoval magnetostrikcijo, na\xc5\xa1el povezavo med elektri\xc4\x8dnim tokom skozi upor in ustvarjeno toploto, zdaj znano kot Joulov zakon._NEWLINE_Joule je bil sin bogatega pivovarja. V mladih letih ga je pou\xc4\x8deval John Dalton. Skupaj z bratom se je tako navdu\xc5\xa1il nad elektriko, da sta drug drugemu in dru\xc5\xbeinskim slu\xc5\xbeabnikom dajala elektro\xc5\xa1oke. Pozneje se je Joule ukvarjal v glavnem s pivovarno, z znanostjo pa le ljubiteljsko. Pri raziskovanju energije je posku\xc5\xa1al izdelati elektri\xc4\x8dni motor, ki bi zamenjal parne stroje.\n_START_SECTION_\nNagrade\n_START_PARAGRAPH_\nKraljeva dru\xc5\xbeba iz Londona mu je leta 1852 podelila kraljevo medaljo. Za svoje znanstvene dose\xc5\xbeke je Joule leta 1870 prejel Copleyjevo medaljo Kraljeve dru\xc5\xbebe.'